終於有時間黎會一會個 all day breakfast，冇 egg benedict 係有啲失望既，而且我唔可以食蕃茄同菇類。收錢果位應該係老闆，長髮文青 ，佢幫我協調左，走曬啲唔食得既野。好好店入面唔大，煎煮緊野既時候千祈唔好坐癡牆果排細枱，大油煙。炒蛋唔算多水，控制得幾好，最難忘係杯macchiato，繞梁三日應該就係呢種。個麵包薄身啲就好啦，條腸仔落得太多油，好膩，唔咁重手就好啦。整體黎講係值得支持既。